Návrh

***Zmluva o dielo***

***uzatvorená podľa Obchodného zákonníka***

/ § 536 a nasl. zákona č.513/1991 Zb./

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Článok I. Zmluvné strany.**

**1.1. Objednávateľ** : **Obec Kurimka**

Sídlo : Kurimka 12, 096 16 Kurimka

Splnomocnený zástupca : Ján Božík – starosta obce

IČO : 00330663

DIČ : 2020808746

Bankové spojenie : VÚB Svidník

IBAN: : SK14 0200 0000 0000 2852 3612

Email : kurimka@kurimka.sk

**1.2. Zhotoviteľ**  :

Splnomocnený zástupca :

Oprávnený rokovať vo veciach

- zmluvných :

- technických :

IČO :

DIČ :

IČ DPH :

Bankové spojenie :

Číslo účtu :

Zapísaný :

1.3. Zhotoviteľ berie na vedomie, že plnenia, ktoré poskytuje na základe tejto Zmluvy tvoria súčasť projektu v rámci Výzvy číslo VII/2017 Ministerstva vnútra SR na podporu sociálnych a kultúrnych potrieb a riešenia mimoriadne nepriaznivých situácií rómskej komunity. Objednávateľovi bola udelená dotácia z MV SR na základe Zmluvy, ktorá bola podpísaná medzi poskytovateľom t.j. MV SR a príjemcom t.j. obec Kurimka dňa 28.12.2017

1.4. Podkladom pre uzavretie Zmluvy o dielo je prieskum trhu v súlade s § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (ďalej len Zákon), ako zákazky s nízkou hodnotou s názvom „**Vyasfaltovanie prístupovej cesty k rómskym obydliam**“. Výsledkom verejného obstarávania je ponuka Zhotoviteľa – Výkaz – Výmer , ktorý je po vzájomnom odsúhlasení zmluvnými stranami považovaný za neoddeliteľnú prílohu č. 1 Zmluvy o dielo. Objednávateľ a zhotoviteľ sa dohodli na tom, že zhotoviteľ realizuje pre objednávateľa stavebné práce v súlade s projektovou dokumentáciou s názvom: Kurimka – Vyasfaltovanie prístupovej cesty k rómskym obydliam

1.5. **Miesto stavby:** Obec Kurimka

**Článok II. Predmet plnenia.**

2.1. Zhotoviteľ sa zaväzuje zhotoviť vo vlastnom mene a na vlastnú zodpovednosť dielo ***„Vyasfaltovanie prístupovej cesty k rómskym obydliam****“*

* podľa podmienok dohodnutých v tejto zmluve

2.2. Objednávateľ sa zaväzuje:

* dielo zhotovené v súlade so zmluvou, prevziať a zaplatiť dohodnutú cenu podľa platobných podmienok v článku IV. Zmluvy

2.3. Dielo pozostáva z prác uvedených vo Výkaze – Výmer, ktorý tvorí neoddeliteľnú prílohu č. 1 tejto Zmluvy

**Článok III. Čas plnenia.**

1.1. Zhotoviteľ sa zaväzuje dodať dielo uvedené v čl. II. tejto zmluvy v nasledovných

termínoch:

a) termín zahájenia realizácie: do 5 pracovných dní od nadobudnutia účinnosti zmluvy o dielo

b) termín dodania kompletného zmluvného diela bude október 2018

1.2.Objednávateľ je oprávnený kedykoľvek nariadiť zhotoviteľovi prerušenie realizácie diela.

V prípade takého to prerušenia z dôvodu na strane objednávateľa, má zhotoviteľ právo na

predĺženie termínu pre dokončenie diela stanoveného v čl. III, odstavec 1b tejto zmluvy, a to o dobu odpovedajúcu pozastaveniu realizácie diela alebo jeho časti. Zhotoviteľ je taktiež v

takomto prípade povinný prepracovať v tomto zmysle harmonogram postupu prác a takto

upravený odovzdať bezodkladne objednávateľovi k odsúhlaseniu.

**Článok IV. Cena diela.**

4.1. Cena za zhotovenie predmetu zmluvy v rozsahu podľa článku II. zmluvy je stanovená dohodou zmluvných strán v súlade s ustanoveniami zákona č. 18/1996 Z. z. o cenách v platnom znení a je to cena maximálna, ktorú nie je možné prekročiť.

4.2. Cena za zhotovenie diela podľa čl. II. je:

**Cena spolu**

**základ ceny pre DPH EUR**

**DPH 20% EUR**

**Celková cena spolu s DPH EUR**

**Slovom:**

4.2.1 Cena pokrýva všetky zmluvné záväzky. 4.2.2. Práce, ktoré zhotoviteľ nevykoná, vykoná bez príkazu objednávateľa alebo odchylne od dojednaných zmluvných podmienok, objednávateľ neuhradí.

**Článok V. Platobné podmienky, fakturácia.**

5.1.Cenu za zhotovenie diela zaplatí objednávateľ zhotoviteľovi na základe faktúry, ktorú zhotoviteľ vystaví po vykonaní a odošle objednávateľovi po splnení týchto podmienok:

5.1.1 Práce budú fakturované na základe overených zisťovacích protokolov a súpisov vykonaných prác, v ktorých bude uvedené množstvo merných jednotiek a ich ocenenie v súlade s objektovou skladbou projektu stavby a ponukového rozpočtu.

5.1.2. Splatnosť faktúr je 30 dní. Faktúra sa považuje za uhradenú dňom odpísania prostriedkov z účtu objednávateľa.

5.2. Faktúru vyhotoví zhotoviteľ v súlade s platnou legislatívou - zákon č. 222/2004 Z. z.. o dani z pridanej hodnoty v platnom znení a predloží objednávateľovi v 3 originálnych výtlačkoch. Faktúra bude obsahovať minimálne tieto údaje:

* číslo faktúry resp. daňového dokladu
* označenie objednávateľa a zhotoviteľa, peňažný ústav, číslo účtu
* IČO a DIČ zhotoviteľa, IČO objednávateľa
* miesto a názov diela, číslo zmluvy o pridelení dotácie
* zdaniteľné obdobie
* deň odoslania a deň splatnosti faktúry
* fakturovanú základnú čiastku bez DPH, čiastku DPH a celkovú fakturovanú sumu po objektoch
* pečiatku a podpis oprávneného zástupcu zhotoviteľa
* súčasťou faktúry bude súpis vykonaných prác.

.

5.3. Uhradená faktúra nie je dokladom o odovzdaní a prevzatí diela.

5.4. Konečnú faktúru za vykonané dielo predloží zhotoviteľ ku dňu jeho odovzdania a prevzatia. Jej prijatie objednávateľom vylučuje dodatočné nároky zhotoviteľa na úpravu ceny diela.

**Článok VI. Záručná doba, zodpovednosť za vady.**

6.1. Zhotoviteľ zodpovedá za to, že predmet tejto zmluvy je zhotovený podľa schváleného projektu stavby, STN, vzťahujúcimi sa na predmet plnenia, dohodnutých zmluvných podmienok, a že počas záručnej doby bude mať vlastnosti, dohodnuté v tejto zmluve.

6.2. Záručná doba je 60 mesiacov. Začína plynúť odo dňa protokolárneho prevzatia diela objednávateľom. Za vady diela, na ktoré sa vzťahuje záruka, zodpovedá zhotoviteľ v rozsahu tejto záruky.

**Článok VII. Vykonanie diela.**

7.1. Zhotoviteľ vykonáva činnosti, spojené s predmetom diela na vlastnú zodpovednosť podľa zmluvy, pričom rešpektuje technické špecifikácie a právne predpisy.

7.2. Objednávateľ je oprávnený vykonávať stavebný dozor nad realizáciou diela a dodržiavaním zmluvných podmienok.

**Článok VIII. Stavebný denník.**

8.1. Zhotoviteľ je povinný viesť na stavbe stavebný denník v súlade so Stavebným zákonom a vyhláškou MŽP SR č. 453/2000 Z. z., ktorou sa vykonávajú niektoré ustanovenia stavebného zákona, odo dňa začatia prác až do odstránenia poslednej vady resp. nedorobku, zisteného pri preberaní stavby. Stavebný denník sa musí nachádzať na stavbe a musí byť trvale prístupný. Zápisy do neho robí zhotoviteľ v deň, kedy boli práce vykonané alebo nastali okolnosti, ktoré je potrebné riešiť.

8.2. Okrem zástupcov zhotoviteľa, objednávateľa a projektanta môžu do stavebného denníka vykonávať záznamy poverení zástupcovia príslušných orgánov štátnej správy.

8.3. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov ku zmluve.

**Článok X. Ostatné ustanovenia.**

10.1. Zmluvné strany sa zväzujú, že obchodné a technické informácie, ktoré im boli zverené zmluvným partnerom, nepoužijú na iné účely ako pre plnenie podmienok tejto zmluvy.

10.2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne platné predpisy, technické normy a predmety tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

10.3.Zhotoviteľ je povinný strpieť výkon kontroly/auditu/overovania súvisiaceho s dodávanými prácami kedykoľvek počas platnosti a účinnosti Zmluvy o pridelení dotácie z Ministerstva vnútra SR a Prezídia Hasičského a záchranného zboru, a to oprávnenými osobami v zmysle všeobecných zmluvných podmienok o poskytnutí dotácie a poskytnúť im potrebnú súčinnosť.

**Článok XI. Záverečné ustanovenia.**

11.1. Táto zmluva je uzavretá jej podpisom oboma zmluvnými stranami, stáva sa platnou dňom podpisu oboma zmluvnými stranami a účinnou v deň nasledujúci po dni zverejnenia na webovej stránke objednávateľa.

11.2. Zmluva môže byť zmenená len písomnými dodatkami, podpísanými oprávnenými zástupcami zmluvných strán. Zmeny a doplnky obsahu zmluvy možno uskutočniť len písomne po predchádzajúcej dohode obidvoch zmluvných strán a pri dodržaní postupov pri uzatváraní dodatkov podľa § 10a zákona o verejnom obstarávaní, inak je zmena či doplnenie zmluvy neplatné.

11.3. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.

11.4. Neoddeliteľnou súčasťou zmluvy je ocenený výkaz výmer (rozpočet) podľa cenovej ponuky (ako príloha č. 1 k ZoD).

11.5. Účastníci zmluvu prečítali, porozumeli a na znak súhlasu s jej obsahom dobrovoľne vlastnoručne podpísali.

11.6. Zmluvné strany prehlasujú, že sú spôsobilí k právnym úkonom a ich zmluvná voľnosť nie je ničím obmedzená.

11.7. Zmluva je vyhotovená v štyroch exemplároch, z ktorých tri sú určené pre objednávateľa a jeden pre zhotoviteľa.

V Kurimke, dňa ................ V ..................., dňa .............

o b j e d n á v a t e ľ z h o t o v i t e ľ

.......................................................... ..................................................

Ján Božík

starosta obce Kurimka konateľ spoločnosti

Príloha č 1. – Ocenený Výkaz – Výmer